Teoman Alibegović

Teoman Alibegović (11. januar 1967. Zenica) jeste bivši bosanskohercegovačko-slovenski profesionalni košarkaš, trener i menadžer. Visok je 2,08 m i igrao je na krilnoj poziciji. Sa 990 postignutih bodova, najbolji je strijelac seniorske Košarkaške reprezentacije Slovenije.

 Rane godine 
Teoman Alibegović rođen je u Zenici, SR Bosna i Hercegovina, tadašnja SFR Jugoslavija. Kasnije se sa porodicom preselio u Jesenice, SR Slovenija, gdje je pohađao osnovnu školu i počeo igrati košarku sa mlađim ekipama KK Jesenice. Godine 1982. pridružio se omladinskim kategorijama KK Union Olimpije. Nakon dvije godine preselio se iz Ljubljane u Sarajevo, gdje je igrao za tadašnji jedan od najboljih klubova u Jugoslavenskoj prvoj košarkaškoj ligi, KK Bosna.

 Fakultet 
Godine 1988. Alibegović je započeo studije na Državnom univerzitetu u Oregonu, a nakon 3 godine diplomirao je Poslovanje i komunikacije.

 Profesionalna karijera 
Quad City Thunder izabrao je Alibegovića na draftu Kontinentalne košarkaške asocijacije (CBA) 1991. godine, ali on nikada nije igrao za njih. Međutim, u svojoj prvoj profesionalnoj sezoni igrao je s CBA timom Yakima Sun Kings. Teo se pridružio italijanskom klubu Fortitudo Bologna, na kraju sezone 1991–92.
Od 1993. do 1996. godine igrao je za njemački klub KK Alba Berlin. On je uz Sašu Obradovića bio jedan od najzaslužnijih za osvajanje Kupa Radivoja Koraća u dresu ovog tima 1995. Prije sezone 1996–97 potpisao je ugovor s turskim klubom KK Ülkerspor, ali nakon šest mjeseci vratio se u Italiju, gdje je igrao za KK Trst. Sljedeće sezone, 1997–98, igrao je za CB Cáceres u Španiji. U sezoni 1998–99 vratio se u Trst. Od 1999. do 2002. igrao je za italijanski klub Pallalcesto Amatori Udine. U svojoj posljednjoj profesionalnoj godini igrao je u Grčkoj, igrajući za Ionikos Neas Filadelfeias BC.

 Karijera sa nacionalnim timom 
Na omladinskom nivou, Alibegović je igrao za reprezentacije Jugoslavije uzrasta do 18 i do 19 godina, koje su 1986. osvojile Svjetsko prvenstvo u košarci za igrače do 18 godina - Austrija 1986., i 1987. Svjetsko prvenstvo u košarci za igrače do 19 godina - Italija 1987.. Alibegović je bio član seniorske muške Košarkaške reprezentacije Slovenije od 1991. do 2001. Sa Slovenijom je igrao na četiri Evropskom prvenstvu u košarci (1993., 1995., 1997., 2001.). Sa seniorskom reprezentacijom Slovenije igrao je na 52 utakmice i postigao 990 poena, što ga je učinilo najboljim strijelcem slovenske seniorske košarkaške reprezentacije.

 Trenerska karijera 
Prije sezone 2003–04, Alibegović je imenovan glavnim trenerom Udina. Godine 2005. okušao se i kao direktor italijanskog kluba Fortitudo Bologna. Bio je glavni trener u timu Scafati Basket od decembra 2006. do novembra 2007. Od 2008. do 2010. bio je glavni savjetnik Udina.

 Klubovi 
 kao igrač 
PeriodKlubDržavaCantera LjubljanaSlovenija1988 - 1991Oregon State University (National Collegiate Athletic Association, NCAA)SAD1991Yakima Sun Kings (Continental Basketball Association,CBA)SAD1991 - 1993Mangiaebevi BolognaItalija1993 - 1996Alba BerlinNjemačka1996Ülker IstanbulTurska1997Genertel TriestItalija1997 - 1998CB CáceresŠpanija1998 - 1999Lineltex TriestItalija1999 - 2002Snaidero UdineItalija2002 - 2003Ionikos Nea FiladelfiaGrčka

 kao direktor 
PeriodKlubDržava2003 - 2005Snaidero UdineItalijaod 2005Fortitudo BolognaItalija

 Uspjesi 
 Juniorski prvak svijeta sa Jugoslavijom (1987)
 Jugoslavenski i slovenski reprezentativac
 Košarkaš godine (Njemačka, 1993)
 Evropski All Star (1995)
 Košarkaška-savezna liga (BBL, Njemačka), All Star Game (1994-96, Most Valuable Player, MVP 1996)

 Reference 

Kategorija:Rođeni 1967.
Alibegović, Teoman
Kategorija:Bosanskohercegovački košarkaši
Kategorija:Jugoslavenski košarkaši
Kategorija:Slovenski košarkaši
Kategorija:Bošnjaci u Sloveniji
Kategorija:Košarkaši Fenerbahçea
Kategorija:Živi ljudi